SGP บวก 3.28% ลุ้นกำไร Q4/58 โดดเด่น
SGP บวกกว่า 3% โดย ณ เวลา 10.17 น. ราคาอยู่ที่ 12.60 บาท บวก 0.40 บาท หรือ 3.28% สูงสุดที่ 12.70 บาท ต่ำสุดที่ 12.30 บาท มูลค่าซื้อขายที่ 91.19 ล้านบาท ด้านบล.คันทรี่ กรุ๊ป แนะนำ "เก็งกำไร" SGP คาดกำไรไตรมาส 4/58 โดดเด่นจากกำไรสต๊อค LPG-ปริมาณขายที่ยังโดดเด่นในตลาดจีน
2 ธ.ค. 2558

ผู้สื่อข่าวรายงานว่า ราคาหุ้นบริษัท สยามแก๊ส แอนด์ ปิโตรเคมีคัลส์ จำกัด (มหาชน) หรือ SGP ณ เวลา 10.17น. ราคาอยู่ที่ 12.60 บาท บวก 0.40 บาท หรือ 3.28% สูงสุดที่ 12.70 บาท ต่ำสุดที่ 12.30 บาท มูลค่าซื้อขายที่ 91.19 ล้านบาท ขณะที่ดัชนีตลาดหุ้นไทยโดยรวมบวก 0.12%
โดยราคาหุ้นมีการปรับตัวขึ้นติดต่อกันเป็นวันที่ 3 นับตั้งแต่ราคาหุ้นอยู่ที่ 11.80 บาท เมื่อวันที่ 30 พ.ย.58
บล.คันทรี่ กรุ๊ป ระบุในบทวิเคราะห์ แนะนำ “เก็งกำไร” SGP คาดกำไรไตรมาส 4/58 โดดเด่นจากกำไรสต๊อค LPG และปริมาณขายที่ยังโดดเด่นในตลาดจีน
นอกจากนี้ ได้ประโยชน์จากการแกว่งตัวของราคา Propane ที่แคบลงจากในอดีต อีกทั้งมองตลาดจีนยังมีโอกาสอีกมากจากโรงงาน Propylene ซึ่งมีแผนจะเปิดดำเนินงานใหม่ในปี 59-61
ด้าน บล.เอเชีย เวลท์ ระบุในบทวิเคราะห์ (2 ธ.ค.) ให้ราคาเป้าหมายSGP เบื้องต้นอยู่ที่ 13.60 บาท (จุด Stop Loss อยู่ที่ 10.60 บาท)